Foto’s: 2012 se Ghoema-wennersSteve Hofmeyr, Heuwels Fantasties en Karlien van Jaarsveld was van die groot wenners tydens die Ghoema-musiekpryse vir Afrikaanse musiek wat Sondagaand tydens ‘n glansgeleentheid by Carnival City in Brakpan oorhandig is. Hofmeyr en Juanita du Plessis het elkeen ŉ Diamantprys gekry vir die totale verkope van albums in hul loopbane. Die prys is eenmalig toegeken. Hofmeyr het ook ŉ Ghoema ontvang vir beste manlike kunstenaar en beste kontemporêre album vir Haloda. Van Jaarsveld het ŉ Ghoema ontvang vir beste vrouekunstenaar, beste musiekvideo en beste popalbum vir Jakkals trou met wolf se vrou. Haar ouboet, Bobby, het gewen vir liedjie van die jaar Kan ek met jou praat. Die Heuwels Fantasties is aangewys as beste groep van die jaar, beste alternatiewe album van die jaar en album van die jaar vir Wilder as die wildtuin. Lance James is vereer vir sy lewenslange bydrae tot Afrikaanse musiek. Daar is ook hulde gebring tydens die geleentheid aan Andrew Thompson wat Saterdag selfmoord gepleeg het. Die Ghoema-toekennings word op 29 Maart om 20:00 op kykNet uitgesaai. Lys van wenners: BESTE NUWELING: ADAM BESTE MANLIKE KUNSTENAAR: Steve Hofmeyr BESTE VROULIKE KUNSTENAAR: Karlien van Jaarsveld BESTE GROEP VAN DIE JAAR: Heuwels Fantasties ALBUM VAN DIE JAAR: Heuwels Fantasties – Wilder as die Wildtuin LIEDJIE VAN DIE JAAR: Bobby van Jaarsveld – Kan ek met jou praat BESTE KONTEMPORERE-ALBUM: Steve Hofmeyr – Haloda BESTE GEESTELIKE ALBUM: Juanita Du Plessis – Wees lig BESTE HUMOR ALBUM: Sorina “Flooze” Erasmus – Ek watch jou BESTE KINDER ALBUM: Helena Smith – Luidkids 2 BESTE ALTERNATIEWE ALBUM: Heuwels Fantasties – Wilder as die Wildtuin BESTE ROCK ALBUM: One Crown – Verander vir ander BESTE TRADISIONELE ALBUM: Die Penkoppe – Kan nie kla nie BESTE INTRUMENTALE ALBUM: Charl du Plessis – Shangai Brunch BESTE COUNTRY ALBUM: Sarah Theron – Storm in ‘n D-cup BESTE LEWENDIGE DVD (SOLO/GROEP): Romanz – Ek sal getuig BESTE LEWENDIGE DVD (ENSEMBLE): Verskeie – Huisgenoot Skouspel MUSIEKVIDEO VAN DIE JAAR: Karlien van Jaarsveld – Jakkals trou met Wolf se vrou LIEDJIESKRYWER VAN DIE JAAR: Johan Vorster BESTE POP-ALBUM: Karlien van Jaarsveld – Jakkals trou met Wolf se vrou [nggallery id=33]